Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi liikkuviin työkoneisiin asennettavien polttomoottoreiden kaasu ja hiukkaspäästöjen torjuntatoimenpiteistä komission ehdotusta muuttava EY:n perustamissopimuksen 250 (2) artiklan nojalla /* KOM/2002/0458 lopull. - COD 2000/0336 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteistä KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2000/0336 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteistä EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa seuraavassa lausuntonsa parlamentin ehdottamista 4 tarkistuksesta. 1 Asiakirjan tausta Ehdotus [KOM(2000) 840 lopullinen 18.12.2000 - 2000/0336(COD)] toimitettiin neuvostolle ja Euroopan parlamentille perustamissopimuksen 251 artiklan mukaisesti Komission alkuperäinen ehdotus julkaistiin 26.6.2001 Talous- ja sosiaalikomitea antoi lausuntonsa 11.7.2001 Euroopan parlamentti antoi lausuntonsa 2.10.2001 ensimmäisessä käsittelyssä Poliittiseen yksimielisyyteen päästiin 29.10.2001 Yhteinen kanta vahvistettiin 25.3.2002 Euroopan parlamentti antoi lausuntonsa toisessa käsittelyssä 2.7.2002. 2 Komission ehdotuksen tarkoitus Ehdotuksen tarkoituksena on laajentaa liikkuviin työkoneisiin asennettavien polttomoottoreiden kaasu- ja hiukkaspäästöjä koskevan voimassa olevan direktiivin 97/68/EY soveltamisalaa siten, että se kattaa myös pienet (bensiinikäyttöiset) kipinäsytytysmoottorit (kuten ruohonleikkureiden, moottorisahojen, trimmereiden, pensassahojen, pumppujen, generaattoreiden ym. moottorit). Tällaisia moottoreita valmistetaan maailmassa vuosittain noin 25 miljoonaa, ja niiden osuus haihtuvien orgaanisten yhdisteiden kokonaispäästöistä yhteisössä on 10-15 prosenttia. Ehdotettu direktiivin muutos edesauttaa ympäröivän ilman laatua koskevien tavoitteiden saavuttamista erityisesti maanpinnan otsonitasojen osalta. Ehdotuksen tärkeimmät osatekijät ovat: * kaksivaiheisesti täytäntöön pantavat raja-arvot, joita sovelletaan 18 kuukauden kuluttua direktiivin voimaantulosta (vaihe I) sekä - moottoriluokasta riippuen - vuosina 2004-2010 (vaihe II) * keskiarvottamiseen ja panttaukseen perustuva järjestelmä sekä eräät pienvalmistajia ja pieniä moottorityyppejä koskevat erityisjärjestelyt, joiden avulla päästään maailmanlaajuisesti yhdenmukaiseen lainsäädäntöön. 3 Komission lausunto Euroopan parlamentin tarkistuksista Komission hyväksymät tarkistukset Euroopan parlamentti hyväksyi ehdotetusta viidestä tarkistuksesta neljä (1, 3, 4 ja 5). Komissio voi hyväksyä ne kaikki. Tarkistus 1 koskee jäsenvaltioiden mahdollisuutta varustaa moottorit merkinnällä, jolla kuluttajille tiedotetaan, että kyseiset moottorit täyttävät vaiheen II raja-arvot jo ennen kuin ne tulevat pakollisina voimaan. Tarkistuksella 3 selvennetään tekstiä, joka koskee raja-arvojen soveltamista vakionopeudella käyviin moottoreihin. Tarkistuksissa 4 ja 5 annetaan komissiolle valtuudet myöntää ajallisesti rajattuja poikkeuksia tietyntyyppisille moottoreille ja samalla tarvittaessa siirtää aikarajaa teknisistä syistä. 4 Päätelmä Komissio muuttaa ehdotustaan edellä esitetyllä tavalla ottaen samalla huomioon EY:n perustamissopimuksen 250 artiklan 2 kohdan.